stanford-oval/wikipedia huggingface dataset:
המוסד: ברית ואף מילה
פיתוח

בפאנל שנערך אחרי הקרנת הסרט בפסטיבל שומרון סיפר גור אריה שמדובר במקרה אמיתי שאירע לבן הדוד שלו. בן הדוד עבד עם ראש הממשלה אריאל שרון, שהחליט לכבד את ברית המילה של המשפחה בנוכחותו.
מיד הוקם אוהל אבטחה בכניסה לגן האירועים ובו מסלול ירוק בו הדודה זיהתה את הנכנסים, ומסלול אדום למי שלא זוהה ועבר בידוק ביטחוני מחמיר.
לאירוע הגיע ליצן (מפעיל ימי ההולדת עידן בוסיאן שתמונתו מופיעה בסוף הסרט) כדי לבדר את הילדים.
המאבטח הפשיט את הליצן מכל הטריקים שלו וגם העביר את הקופסה עם הארנב שהביא בשיקוף. הארנב ברח וכך נוצר מרדף של ארנב, ליצן ומאבטחים.
הסיפור עבר שיכתובים רבים במשך השנים עד שקיבל תקציב מקרן שומרון ליום צילום אחד.
מכיוון שמדובר בהפקה מורכבת מבחינת ניצבים ואקשן הוחלט לצלם את הסרט בשני צוותים מקבילים. לשם כך פנה גור אריה למוטי אבירם שהיה המנטור שלו, בשנים בהם אלון היה משמש לו כעוזר במאי, תסריטאי ומלחין לסדרות הטלוויזיה שאבירם הפיק וביים. אבירם נעתר לבקשה.
הפקה

ההפקה התקיימה עם שני צוותי צילום מקבילים, אחד בתוך גן האירועים והשני בעמדת האבטחה שהוקמה במקום כשבשלבים מסוימים הצוותים התאחדו לצילום סצנות מרובות משתתפים.
הצילומים נערכו בגן אירועים בת עין שבשומרון.
טרילוגיית המוסד הסגור

הסרט הוכרז כחלק מטרילוגיית "המוסד הסגור" באירוע הקרנה מיוחד בסינמטק ת"א בו הוקרנו לראשנה שלושת הסרטים ברצף.
מבחינת היקום הקולנועי, הסביר גור אריה שהסרט מתרחש בזמן הפתיח של הסרט "המוסד", בין פיטוריהם של גיא מורן (צחי הלוי) ואהרון רחמים (טל פרידמן) מהמוסד אחרי כישלון המשימה בתוניס. אז מורדים השניים לדרגת מאבטח. אחת ממשימות האבטחה היא באירוע ברית מילה אליו מגיע רה"מ.
הביטוי "לא בניתוח" מהווה נקודת מפנה בעלילת הסרט "המוסד".
בסרט ישנו מלצר שנופל ומגש האוכל עף לו מהיד. זהו הקומיקסאי תומיקס (תומי זנדשטיין) שממלצר גם בסצנת המוסד בירושלים ועף לו המגש מהיד. טומי ממלצר גם בחומוסיה שבסרט "מבצע ביצה" שם הוא חוטף צלחת חומוס בפרצוף.
אחד ממאבטחי ראש הממשלה הוא העיתונאי והיוצר אהוד קינן, שצפה בסרט המוסד הסגור בהקרנת חצות בסינמטק למעלה ממאה פעמים.
שיר הסיום הוא גרסה מקוצרת של "שיר אהובת הסוכן" בביצוע מיקי קם שמופיע גם בסיום הסרט "המוסד הסגור".
ראו גם

המוסד הסגור
המוסד (סרט)
היפופוטם (תוכנית רדיו)
הערות שוליים

↑  עידו לזרי, ‏הפסטיבל שלא נכנע לחמאס: סרטים של יוצרים מאיראן ועיראק מגיעים לשומרון, באתר מעריב אונליין, 19 בנובמבר 2024
↑  תוכן טרילוגיית המוסד הסגור מתוך אירוע הקרנתו, באתר סינמטק תל אביב
↑  הסרט באתר הקרן, באתר קרן שומרון
↑  קרין ספינגולד, כתבה משנת 2010 ובה מוזכר אהוד קינן שצפה במוסד הסגור בפעם ה-46, באתר nrg
↑  שיר אהובת הסוכן - קליפ הקלטת השיר, באתר יוטיוב
המהפכה (סדרת טלוויזיה, 2020)

| --- | --- |

 סוגה:  סדרת היסטוריה אלטרנטיבית, אימה, דרמה פוליטית, סדרת הרפתקאות טלוויזיונית 
 יוצרים:  Aurélien Molas 
 כותבים:  Aurélien Molas, Gaia Guasti 
 שחקנים:  Amir El Kacem (Joseph-Ignace Guillotin)  Marilou Aussilloux  Lionel Erdogan 
 ארץ מקור:  צרפת 
 שפות:  צרפתית 
 מספר פרקים:  8 
 הפקה
 הפצה:  נטפליקס 
 אתר צילומים:  Chaalis Abbey 
 שידור
 רשת שידור:  נטפליקס 
 תקופת שידור מקורית:  16 באוקטובר 2020 – הווה 
 קישורים חיצוניים
 עמוד בנטפליקס
 דף התוכנית ב-IMDb
 
המהפכה (בצרפתית: La Révolution) היא סדרת טלוויזיה צרפתית מז'אנר היסטוריה חלופית בסדרה 8 פרקים, כל פרק באורך של כ-50 דקות. הסדרה נוצרה על ידי אורליאן מולאס. והיא משודרת מ-16 באוקטובר 2020 בנטפליקס.
עלילה

בשנת 1787 בממלכת צרפת. ג'וזף איגנס גייוטין — ממציא הגיליוטינה מקבל משימה לנהל חקירת רציחות מסתוריות. במהלך החקירות הוא מגלה את קיומו של "דם כחול". הדם הכחול מתפשט בקרב האצולה ויש לו השפעות הרסניות על גוף האדם והתנהגותו, האצילים בעלי "הדם הכחול" נתקפים בשיגעון ותוקפים את "פשוטי העם". והעם יוצא למרד שיוביל למהפכה הצרפתית.
שחקנים ודמויות

אמיר אל קאסם - ג'וזף איגנס גיליוטין
מרילו אוסילו - אליז דה מונטרגי
קולין בל - אופלי
ממאדו דומביה - אוקה
ליונל ארדואן - אלברט גיליוטין
ג'וליין פריסון - דונאטין דה מונטרגי
איזבל איימה גונזלס-סולה - קאטל
אמליה לקמנט - מדלן
לורן לוקאס - שארל דה מונרגי
דימיטרי סטורוז' - אדמונד דה פרוז
גאיה וייס - מריאן
הפקה

הסופרים אורליאן מולאס וגאיה גואסטי העלו את הרעיון לסדרה על בסיס ציטוט של נפוליאון בונפרטה (L’Histoire est un tissu de mensonges sur lequel on se met d’accord, היסטוריה היא רשת שקרים שאנחנו מסכימים עליהם). הם רצו לכתוב היסטוריה חלופית על התקופה המפורסמת ביותר בהיסטוריה של צרפת: המהפכה הצרפתית. לדבריהם, גם אם כולם מכירים את האירועים הללו, הרעיון הוא לדמיין עלילה החושפת את האמת באופן אחר.
לצורך תיאור אותנטי יותר, צוות הסדרה ביקר בכמה מקומות היסטוריים, כמו טירות וו-לה-ויקונט ופונטנבלו בסיין-א-מארן.
שיווק

ב-14 ביולי 2020, ביום הבסטיליה, נטפליקס חשפה את הטריילר הראשון של הסדרה.
עונה שנייה

ב-15 בינואר 2021 נטפליקס צרפת הודיעו כי הסדרה עתירת התקציב "המהפכה" לא תזכה לעונה שנייה, זאת למרות הביקורת החיובית מהצופים. נטפליקס צרפת הרחיבה ואמרה "שהציבור לא מצא בסדרה את מה שהם רצו".
ראו גם

המהפכה הצרפתית
הערות שוליים

1 2 3 4  "La Révolution : tout ce que l'on sait sur la nouvelle série française de Netflix". Vogue Paris. 18 בספטמבר 2020. נבדק ב-26 בספטמבר 2020. {{cite web}}:  (עזרה)
↑  "La série « La Révolution » de Netflix dévoile sa première bande-annonce". Le HuffPost. 14 בספטמבר 2020. נבדק ב-26 בספטמבר 2020. {{cite web}}:  (עזרה)
↑  Kasey Moore, French Series ‘La Révolution’ Season 2 Canceled at Netflix, What's on Netflix, ‏January 15, 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "המהפכה (סדרת טלוויזיה, 2020)".
דיוקנו של ג'וזף איגנס גיליוטין מאת ז'אן מישל מורו, מוזיאון קרנוולה
הנבואה (סרט, 2009)

| --- | --- |

כרזת הסרט בישראל
 בימוי:  אלכס פרויאס
 הופק בידי:  טוד בלאק, ג'ייסון בלומנטל, סטיב טיש
 תסריט:  רייאן דאגלס
 שחקנים ראשיים:  ניקולאס קייג' רוז בירן
 מוזיקה:  מרקו בלטרמי
 צילום:  סיימון דוגן 
 מדינה:  ארצות הברית, הממלכה המאוחדת 
 חברת הפקה:  Saturn Films, Escape Artists 
 חברה מפיצה:  Summit Entertainment
 שיטת הפצה:  וידאו על פי דרישה 
 הקרנת בכורה:  9 באפריל 2009 
 משך הקרנה:  121 דקות
 שפת הסרט:  אנגלית
 סוגה:  סרט מדע בדיוני, סרט פעולה, סרט אסונות, סרט בלשי 
 מקום התרחשות:  בוסטון, ניו יורק 
 תקציב:  50 מיליון דולר
 הכנסות:  101 מיליון דולר
 הכנסות באתר מוג'ו:   knowing
 knowing-themovie.com
 דף הסרט ב־IMDb
 
הנבואה (במקור: Knowing) הוא סרט אסונות אפוקליפטיים אמריקאי מסוגות המתח והמדע הבדיוני. במאי הסרט הוא אלכס פרויאס, ואת הדמות הראשית בו מגלם השחקן ניקולאס קייג'. הסרט, אשר יצא לאקרנים בארצות הברית וקנדה ב-20 במרץ 2009, צולם במלבורן שבאוסטרליה.
עלילת הסרט מתמקדת בג'ון (ניקולאס קייג'), פרופסור לאסטרופיזיקה, אשר מגלה מסמך, מכמוסת זמן שכתבה ילדה 50 שנה קודם לכן, החוזה בצורה מדויקת את כל האסונות הגדולים שקרו מאז ועד היום וגם צופה שלושה אסונות נוספים בעתיד.
הפקה

"הנבואה" נכתב במקור על ידי ראיין דגלס פירסון, והפרויקט תוכנן להתבצע בסרטי קולומביה אך במהלך ההפקה הועברה הבעלות עליה לחברה אחרת. ההפקה החלה למעשה ב-2005 עם שכתוב התסריט והחלפת הבמאי. הצילומים החלו רק במרץ 2008.
שחקנים

ניקולאס קייג' בתפקיד פרופ' ג'ונתן קוסטלר
רוז בירן בתפקיד דיאנה ווילנד
צ'נדלר קנטרברי בתפקיד כיילב
לארה רובינסון בתפקיד לוסינדה אמברי ואבבי ווילנד
ליאם המסוורת' בתפקיד ספנסר
אנימציה של להבה סולרית
הרפתקאותיהם של שרלוק הולמס ודוקטור ווטסון (סדרת טלוויזיה)

| --- | --- |
 מבוסס על:  canon of Sherlock Holmes 
 סוגה:  דרמה   פשע   מתח
 יוצרים:  יולי דונסקי   ואלרי פריד
 כותבים:  איגור מסלניקוב   יולי דונסקי   ואלרי פריד   ולדימיר ואלוצקי   יורי וקסלר
 בימוי:  איגור מסלניקוב
 שחקנים:  וסילי ליוואנוב (שרלוק הולמס)  ויטאלי סולומין (דוקטור ווטסון)  רינה זליונאיה (שרלוק הולמס - דמויות משנה) 
 פסקול:  ולדימיר דשקביץ'
 ארץ מקור:  ברית המועצות ברית המועצות
 שפות:  רוסית
 מספר עונות:  1
 מספר פרקים:  11
 הפקה
 חברת הפקה:  לנפילם
 אתר צילומים:  לנינגרד ומחוז לנינגרד ריגה, לטביה הסובייטית טאלין, אסטוניה הסובייטית
 צלמים:  יורי וקסלר, Dmitriy Dolinin, Anatoly Lapshov, ולדימיר ילין 
 מוזיקה:  ולדימיר דשקביץ' 
 אורך פרק:  90 דקות
 שידור
 רשת שידור:  הטלוויזיה המרכזית של ברית המועצות
 תקופת שידור מקורית:  22 במרץ 1980 – 1986
 קישורים חיצוניים
 http://www.221b.ru
 ערך/ דף התוכנית ב-IMDb
 
רחוב יאוניילה מספר 22 בריגה, לטביה, ששימש לצורך צילומי רחוב בייקר 221ב'.
הרפתקאותיהם של שרלוק הולמס ודוקטור ווטסון (ברוסית: Приключения Шерлока Холмса и доктора Ватсона) הוא שמה של סדרת סרטי טלוויזיה פופולרית בהפקת הטלוויזיה המרכזית של ברית המועצות ששודרה בשנים 1980–1986 ובוימו על ידי איגור מסלניקוב. הסרטים מהווים לעיבוד סיפורי שרלוק הולמס מאת ארתור קונאן דויל. בסדרה ככבו וסילי ליוואנוב כשרלוק ו-ויטאלי סולומין כד"ר ווטסון.
הסדרה מורכבת מחמישה סרטים (11 פרקים באורך 766 דקות).
צוות השחקנים

וסילי ליוואנוב — שרלוק הולמס
ויטאלי סולומין — דוקטור ווטסון
ברוניסלב ברונדוקוב — המפקח לסטרייד (דובב על ידי איגור יפימוב)
רינה זיליונאיה — הגברת הדסון
בוריס קלוייב — מייקרופט הולמס
ויקטור יבגראפוב — פרופסור מוריארטי
פרקי הסדרה

| 0 | 1 | 2 | 3 |
| --- | --- | --- | --- |
| שנה | שם | פרקים | מעובד מתוך |
| 1979 | שרלוק הולמס ודוקטור ווטסון | היכרות | חקירה בשני, תעלומת הרצועה המנוקדת |
| 1979 | שרלוק הולמס ודוקטור ווטסון | כתובת דם | חקירה בשני |
| 1980 | הרפתקאותיהם של שרלוק הולמס ודוקטור ווטסון | מלך הסחיטה | פרשת צ'ארלס אוגוסטוס מילברטון |
| 1980 | הרפתקאותיהם של שרלוק הולמס ודוקטור ווטסון | מחטף קטלני | הבעיה הסופית, הקידה האחרונה |
| 1980 | הרפתקאותיהם של שרלוק הולמס ודוקטור ווטסון | המצוד אחר הנמר | הרפתקת הבית הריק |
| 1981 | כלבם של בני בסקרוויל | 2 פרקים | כלבם של בני בסקרוויל |
| 1983 | אוצר אגרא | 1 | חותם הארבעה |
| 1983 | אוצר אגרא | 2 | חותם הארבעה, שערורייה בבוהמיה |
| 1986 | המאה העשרים מתחילה | 1 | פרשת אגודלו של המהנדס, תעלומת הכתם השני |
| 1986 | המאה העשרים מתחילה | 2 | פרשת תוכניות ברוס-פרטינגטון, הקידה האחרונה |
המסע הגדול

| --- | --- |

 סוגה:  ספורט מוטורי
 מנחים:  ג'רמי קלארקסון, ריצ'רד האמונד, ג'יימס מיי 
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  5
 מספר פרקים:  45
 הפקה
 מפיק:  אנדי וילמן 
 מפיקים בפועל:  אנדי וילמן 
 חברת הפקה:  אולפני אמזון
 הפצה:  אמזון 
 טכניקת צילום:  מערך מרובה מצלמות 
 מוזיקה:  פול ליאונרד-מורגן 
 אורך פרק:  44–135 דקות
 שידור
 רשת שידור:  פריים וידאו
 רשת שידור בישראל:  סלקום TV
 פורמט (תמונה):  4K (Ultra HD) 23.976fps HDR
 תקופת שידור מקורית:  18 בנובמבר 2016 – 13 בספטמבר 2024 
 קישורים חיצוניים
 אתר רשמי
 דף התוכנית ב-IMDb
 
המסע הגדול (באנגלית: The Grand Tour) היא תוכנית טלוויזיה בריטית בתחום הספורט המוטורי מבית אולפני אמזון. את הסדרה מגישים ג'רמי קלארקסון, ריצ'רד האמונד וג'יימס מיי. הסדרה זמינה לצפייה באמצעות שירות פריים וידאו, הזמין ב-195 מדינות.
שלושת המנחים עזבו את רשת השידור BBC ב-2015 לאחר שהנחו במשך שנים את הסדרה טופ גיר, בעקבות השעייתו של קלארקסון. הם חתמו עם אמזון על הסכם להפקת 36 פרקים במשך שלוש שנים, במתכונת דומה לטופ גיר. תקציב הסדרה לשלוש שנים עומד על כ-700 מיליון דולר אמריקאי. מנכ"ל אמזון ג'ף בזוס תיאר את העסקה כיקרה מאוד, אך משתלמת.
הפרק האחרון של התוכנית יצא ב-13 בספטמבר 2024 בפריים וידאו.
פורמט התוכנית > הפקה

בהתחלה הוחלט שהסדרה תופק ללא צילומי אולפן, אך הוחלט לשנות זאת ולהשתמש באוהלים על מנת לבנות אולפן נודד. כל פרק צולם במיקום שונה.
הצילומים החלו ב-17 ביולי 2016 ביוהנסבורג שבדרום אפריקה. בארצות הברית החלו הצילומים ב-25 בספטמבר 2016 בדרום קליפורניה, ובדצמבר 2016 צולמה הסדרה בבריטניה. הפרק האחרון של העונה הראשונה צולם בדובאי בסוף דצמבר 2016.
פורמט התוכנית > מרוצים

לתוכנית קיים מסלול מרוצים קבוע, בו המנחים מתזמנים הקפות למכוניות ספורט. המסלול נקראה "מסלול אבולה" משום שצורתו מזכירה את נגיף האבולה, כפי שנראה מבעד למיקרוסקופ. קטעים במסלול קיבלו שמות כמו "לא ישר", "בבית של אישה מבוגרת" או "שדה כבשים". המכונית הראשונה שהוצגה במסלול במהלך התוכנית היא BMW M2 שסיימה את המסלול ב-1.26:2 שניות.
כלי הרכב המהיר ביותר שסיים את המסלול הוא אסטון מרטין וולקן עם זמן הקפה של 1:15.5 שניות.
| רכב | זמן |
| --- | --- |
אסטון מרטין וולקן: 1:15.5
מקלארן 650S: 1:17.9
אאודי R8‏V10 פלוס: 1:19.2
פורשה 911 GT3 RS: 1:20.4
ניסאן GT-R: 1:21.2
פורשה 911 C2S: 1:21.4
ב.מ.וו M4 GTS: 1:22.4
פורשה 718 בוקסטר S: 1:23.4
ב.מ.וו M5: 1:24.2
ב.מ.וו M3: 1:24.3
הונדה NSX: 1:26.0
ב.מ.וו M2: 1:26.2
אלפא רומיאו ג'וליה תלתן ירוק: 1:27.1
הונדה סיוויק טייפ R: 1:28.2
פורד פוקוס RS: 1:28.4
פורד מוסטנג GT: 1:29.6
פורד פיאסטה ST200: 1:32.8
פורמט התוכנית > שיחת רחוב

בקטע הנקרא "שיחת רחוב" שלישיית המנחים משוחחת על חדשות לא רלוונטיות, אך בעיקר מתבדחת על חשבונו של מיי. בחלק זה נוטה קלארקסון להוציא את זעמו על הקהל האנגלי ועל עובדות מוזרות, כגון "כמות האנשים שניגשו לטסטים השנה".
פורמט התוכנית > ידוענים

חלק נוסף מוקדש להגעת ידוענים לתוכנית, אך תמיד בדרכם לאולפן הם מתים בדרך כלשהי. הידוענים מתים בדרכים שונות כגון: טביעה, נפילה ממסוק והכשת נחש. לאחר שהידוען מת, מיי שואל "האם הוא יגיע בסוף?" והשאר צועקים לו, שלא. החלק ההיתולי הזה מתייחס לניסיונותיה של BBC למנוע הגעת ידוענים לתוכנית והזמנתם לגרסה החדשה של טופ גיר.
בעונה השנייה החלה הפינה "התנגשות מוחות סלבריטאיים", בה, שני ידוענים מאותו תחום ספציפי ולעיתים היתולי (כמו מתופף רוק אמריקאי עם חיבה לרכבים) מתראיינים אצל קלארקסון ומבצעים הקפה ביגואר F-type, על מנת לראות מי משניהם מהיר יותר.
משחק הווידאו

ב-15 בינואר 2019 יצא משחק הווידאו הרשמי של התוכנית (אנ') לקונסולות הפלייסטיישן 4 וה-Xbox One. המשחק עוקב אחרי הפרקים השונים בעונה השלישית של התוכנית, וזכה לביקורות מעורבות.
הערות שוליים

↑  K. J. Yossman, ‘The Grand Tour’ Reveals First-Look Image, Release Date for Final Episode: Jeremy Clarkson, Richard Hammond and James May Head to Zimbabwe for Last Ever Road Trip, Variety, ‏2024-08-22
קלמן סלקוניה

| --- | --- |

 לידה:  3 ביוני 1985 (בן 39) ברז'יצה, הרפובליקה הסוציאליסטית של סלובניה, יוגוסלביה
 שם לידה:  קלמן סלקוניה
 שם במה:  קלמן
 מוקד פעילות:  סלובניה, הרפובליקה הפדרלית הסוציאליסטית של יוגוסלביה 
 תקופת הפעילות:  מ-2007
 מקום לימודים:  אוניברסיטת ליובליאנה 
 עיסוק:  שחקן, קומיקאי, מנחה טלוויזיה, מוזיקאי
 שפה מועדפת:  סלובנית 
 בן או בת זוג:  Mojca Fatur 
 מספר צאצאים:  2
 פרופיל ב-IMDb
 
קְלֶמֶן סְלַקוֹנְיַה (בסלובנית: Klemen Slakonja; נולד ב-3 ביוני 1985), המוכר בשם הבמה שלו "קלמן", הוא שחקן, קומיקאי, מנחה טלוויזיה ומוזיקאי סלובני; נציג סלובניה באירוויזיון 2025 עם השיר "How Much Time Do We Have Left".
הוא למד באקדמיה לתיאטרון, רדיו, קולנוע וטלוויזיה. סלקוניה ידוע בסלובניה בשל מערכוני הקומדיה שלו שנעשו לעיתים קרובות בצורה של קליפים וכן בתוכניות טלוויזיה. הוא עשה חיקויים רבים של מוזיקאים סלובניים, ושל הפילוסוף הסלובני סלבוי ז'יז'ק, האפיפיור פרנציסקוס, ולדימיר פוטין, דונלד טראמפ, אנגלה מרקל ואחרים.
ביוגרפיה

הוא נולד בעיירה על גבול סלובניה–קרואטיה בשם ברז'יצה. סביב השנה השנייה ללימודיו התיכוניים החל בפיתוח הקריירה שלו כחקיין. הוא נהפך אושיית רדיו והופיע באירועים מקומיים מסוגים רבים.
בשלהי קיץ 2007 הופיע בטקס קבלת הפנים של אלוף סלובניה ליידוי פטיש העולמי פרימוז' קוזמוס בברז'יצה. הטקס נערך לחגוג את מדליית הכסף שקיבל מאליפות העולם באתלטיקה 2007 באוסקה. סלקוניה תרגם את שיר חג המולד הסלובני "Bela snežinka" ל-"Sivo kladivo" וחיקה קולות של מוזיקאים פופולריים סלובניים שונים.
ב-5 באוקטובר 2007 הזמין איש התקשורת סאשו חריבר (אנ') את סלקוניה למופע הראשון שלו ברמה הלאומית בתוכנית הרדיו הסאטירית שהופקה עבורו בשם רדיו גא גא. הוא חיקה את זמר הבלדות הסלובני רוק קוסמאץ', במה שהייתה נקודת הפריצה של הקריירה שלו ולאחר הופעה זו נודע לפתע לקהל סלובני רחב.
ב-17 בפברואר 2008 החל להנחות את התוכנית "NLP", ששודרה ב-RTV Slovenija. הוא הפך לשותף להנחיה של טיאשה ז'לזניק, שהנחתה את התוכנית לבדה במשך שנתיים קודם לכן.
ב-27 בפברואר 2011 הגיש לראשונה EMA, הקדם הסלובני לתחרות הזמר של האירוויזיון. לכבוד המאורע, כתב את "16 let skomin", רמיקס לכל שישה-עשר השירים האחרונים שזכו בקדם עד אז. בנוסף, הוא היה מגיש הנקודות מטעם סלובניה בגמר אירוויזיון 2011. כמו כן, הוא הגיש שלוש מהדורות נוספות של האירוויזיון: ב-2012, ב-2016 וב-2020.
ב-15 בפברואר 2013 החל להנחות את תוכנית הקומדיה הראשונה שלו "Zadetek v petek", ששודרה ב-TV3 Medias. הפרקים צולמו בבלגרד, בירת סרביה. אולם התוכנית בוטלה כמה חודשים לאחר מכן עם סיום העונה הראשונה.
בשנת 2014 כתב את "Zadžuskaj".‏ הג'ינגל הושמע בשתי פרסומות של חברה לביטוח בריאות, והפך לאחד מהלהיטים הגדולים ביותר בסלובניה לשנת 2015.
בשנת 2025 הוכרז כאחד המשתתפים בקדם הסלובני לאירוויזיון 2025. שירו לתחרות היה "How Much Time Do We Have Left", והוא הגיע למקום הראשון עם 8,895 קולות. הוא עתיד להתחרות בחלקו הראשון של חצי הגמר הראשון, שיתקיים ב-13 במאי.
הערות שוליים

↑  "Slakonja's first national public appearance at Sašo Hribar's Radio Ga Ga show on 5 October 2007". stern.de. נבדק ב-8 במרץ 2016. {{cite web}}:  (עזרה)
↑  "With voice mutation to imitation". gorenjskiglas.si. נבדק ב-12 במאי 2008. {{cite web}}:  (עזרה)
↑  "Klemen Slakonja kot DeciDeci Klemzy - Zadžuskaj". YouTube. נבדק ב-13 בספטמבר 2014. {{cite web}}:  (עזרה)
↑  "Zadžuskaj s Klemzyem". YouTube. נבדק ב-24 בספטמבר 2014. {{cite web}}:  (עזרה)
↑  "Zadžuskaj 2: Klemzy kot polka Rajko". YouTube. נבדק ב-19 במרץ 2015. {{cite web}}:  (עזרה)
| --- | --- |
בקרת זהויות :  MusicBrainz: d028bc3f-0798-4d3e-909a-e3854fef4027
מצוק ספרם

| --- | --- |
אין תמונה חופשית
 מידע כללי
 על שם:  ראשתן גדול-ראש 
 גובה:  1,000 מ' 
 מיקום:  אזור הברית האנטארקטית,
 קואורדינטות:  77°05′00″S 161°36′00″E﻿ / ﻿77.0833°S 161.6°E﻿ / -77.0833; 161.6
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק ספרם(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק ספרם
 
מצוק ספרם (באנגלית: Sperm Bluff) הוא מצוק כהה וגבוה המהווה את הקצה הצפון-מזרחי של רכס קלייר, בארץ ויקטוריה, שבאנטארקטיקה.
אורכו של המצוק שישה קילומטרים.
גובהו של המצוק 1,000 מטרים מעל פני הים.
המצוק מתנשא מעל המישור הגובל בו לגובה של 450 מטרים.
המצוק ממוקם ארבעה קילומטרים דרומית מערבית להר סוס.
היסטוריה > גילוי ומיפוי המצוק

המצוק התגלה ומופה על ידי המשלחת הטראנס-אנטארקטית של חבר העמים הבריטי (משלחת טרה נובה), אשר חקרה את אנטארקטיקה בין השנים 1956–1958.
היסטוריה > מקור השם

שמו של המצוק ניתן לו על ידי משלחת טרה נובה.
השם הוא תיאורי - במבט ממזרח פניו הצפוניים של המצוק מזכירים את קווי המתאר של ראשו של ראשתן גדול-ראש, המכונה באנגלית "לוייתן ספרם" (Sperm whale).
לקריאה נוספת

• Savage, Jeni Ellen, , University of Canterbury. Geological Sciences
• Savage, J., Bradshaw, M., & Bassett, K. (2013), ,  Antarctic Science, 25(6), 767-790. doi:10.1017/S0954102013000205
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
1 2 3 4  מידע גאוגרפי
↑  לפי מקור אחר, וכן לפי מקור זה, גובהו של המצוק 1,200 מטרים מעל פני הים
הנווד

ערך זה עוסק בסרט הודי משנת 1951. אם התכוונתם לדמות של צ'ארלי צ'פלין, ראו .
| --- | --- |

 בימוי:  ראג' קאפור 
 הופק בידי:  ראג' קאפור 
 תסריט:  חוואג'ה אחמד עבאס 
 עריכה:  G. G. Mayekar 
 שחקנים ראשיים:  ראג' קאפור K. N. Singh Cuckoo Moray Brij Mohan Vyas שאשי קאפור פרית'וויראג' קאפור Leela Chitnis נרגיס Leela Mishra 
 מוזיקה:  Shankar–Jaikishan 
 צילום:  Radhu Karmakar 
 מדינה:  הודו 
 חברת הפקה:  R. K. Films 
 חברה מפיצה:  R. K. Films 
 שיטת הפצה:  וידאו על פי דרישה 
 הקרנת בכורה:  1951 
 משך הקרנה:  193 דק' 
 שפת הסרט:  הינדי 
 סוגה:  סרט בית משפט, סרט דרמה 
 מקום התרחשות:  הודו 
 דף הסרט ב־IMDb
 
הנווד (आवारा; באנגלית: Awaara, תרגום חופשי: "היחפן") הוא סרט דרמת פשע הינדי הודי משנת 1951, שהפיק וביים ראג' קאפור, ונכתב על ידי חוואג'ה אחמד עבאס. בסרט מככב ראג' קאפור יחד עם אביו האמיתי פרטהוויראג' קאפור, ושחקנים נוספים: נרגיס, לילה צ'יטניס ו- קנ סינג . בני משפחה אחרים במשפחת קאפור הבוליוודית מופיעים בסרט, כולל אחיו הצעיר ביותר של ראג' בחיים האמיתיים שאשי קאפור, שמגלם את הגרסה הצעירה יותר של דמותו, וכן סבו, דיוואן בשוורנת' קאפור, המשחק בתפקיד קטן בהופעתו הקולנועית היחידה. המוזיקה של הסרט הולחנה על ידי שנקר ג'יקישאן .
הסרט עוסק בנושאים סוציאליסטיים, ומשלב נושאים חברתיים ורפורמיסטיים עם ז'אנר הפשע, הקומדיה הרומנטית והמלודרמה המוזיקלית . העלילה מתמקדת בחייהם השזורים זה בזה של הגנב המסכן ראג' (בגילומו של ראג' קאפור), ריטה המיוחסת (בגילומה של נרגיס), והשופט רג'ונת' (בגילומו של פריתוויראג' קאפור) שאינו מודע לכך שראג' הוא בנו. בסרט, דמותו המסכנה של " הנווד הקטן " של קאפור מתייחסת לצ'רלי צ'פלין ופותחה עוד בסרטי קאפור אחרים כמו "הנודד" . הסרט נחשב לאבן דרך בהיסטוריה של בוליווד.
הסרט הפך בין לילה לסנסציה בדרום אסיה, וזכה להצלחה גדולה עוד יותר בברית המועצות, מזרח אסיה, אפריקה, האיים הקריביים, המזרח התיכון ומזרח אירופה. במיוחד השיר "I am a Vagabond", ששר מוקש למילים של שיילנדרה, הפך לפופולרי מאד ברחבי תת היבשת ההודית, כמו גם במדינות כמו ברית המועצות, סין, בולגריה, טורקיה, אפגניסטן, ורומניה . הסרט היה מועמד גם לפרס דקל הזהב בפסטיבל קאן ב-1953. על פי ההערכות, הסרט נמכר ביותר מ-200 מיליון כרטיסים לחו"ל, כולל יותר מ-100 מיליון בסין וכ-100 מיליון בברית המועצות. בשל הפופולריות שלו בכל כך הרבה מדינות, הסרט היה מועמד לסרט המצליח ביותר בכל הזמנים. בשנת 2012, הסרט נכלל ב-20 הערכים החדשים ל-100 הסרטים הגדולים בכל הזמנים של מגזין טיים .
דמויות

פרית 'וויראג' קאפור - השופט רגונאת
ראג ' קאפור - ראג'
נרגיס - ריטה
ק. נ. סינג - ג'אגה
קוקו - רקדנית בר
ב. מ. ויאס - דובי
לילה מישרה - אחותו של רגונאת
לילה צ'יטניס - לילה
שאשי קאפור - ראג ' הצעיר
בייבי זוביידה - ריטה הצעירה
האני אובריאן - רקדנית
באששוורנת ' קאפור - שופט
הערות שוליים

↑  Linda Badley; R. Barton Palmer; Steven Jay Schneider (2006), Traditions in world cinema, Rutgers University Press, 2006, ISBN 978-0-8135-3874-7, To this day 'Awaara hoon' ('I'ma vagabond'), the title song of Raj Kapoor's Awaara ('The Vagabond', 1951) remains well known throughout Russia, which the director- star visited, and China, where both the song and film were said to be Chairman Mao's favourites
↑  Natasa Ďurovičová (31 באוגוסט 2009), World cinemas, transnational perspectives, Taylor & Francis, 2010, ISBN 978-0-415-97653-4, hearing the hit theme song "Awaara Hoon" ("I am wayward") hummed on the streets of Nanjing. Then, traveling through a small town in a more remote part of China, Seth has to perform the song on request at a local gathering: 'No sooner have I begun than I find that the musicians have struck up the accompaniment behind me: they know the tune better than I do {{citation}}:  (עזרה)
↑  Creekmur, Corey K. (2013). International Film Musical. Edinburgh University Press. p. 217. ISBN 978-0-7486-5430-7.
↑  Sangita Gopal; Sujata Moorti (2008). Global Bollywood travels of Hindi song and dance ([Online-Ausg.] ed.). Minneapolis: University of Minnesota Press. p. 16. ISBN 978-0-8166-4579-4. נבדק ב-26 ביוני 2011. {{cite book}}:  (עזרה)
↑  "Awards for Awaara (1951)". Internet Movie Database. ארכיון מ-11 בינואר 2009. נבדק ב-30 בינואר 2009. {{cite web}}:  (עזרה)
↑  "You Asked It - Padmaavat Is Bigger Than Mughal E Azam?". Box Office India. 8 במרץ 2018. {{cite news}}:  (עזרה)
↑  "Awaara 'most successful' film of all times". Gulf News. 1 באוקטובר 2006. אורכב מ-המקור ב-25 במרץ 2012. נבדק ב-16 בינואר 2012. {{cite news}}:  (עזרה)
| --- | --- |
בקרת זהויות :  GND: 7730512-7
המעורר (סרט תיעודי)

| --- | --- |

 מבוסס על:  הספר "גיבור בעל כורחי"
 בימוי:  רנן שור
 הופק בידי:  רנן שור
 תסריט:  רנן שור 
 תחקיר:  רנן שור, לילי יודינסקי
 עריכה:  נועה קידן
 שחקנים ראשיים:  הרב אברהם הלר, רנן שור, אורי זוהר, ציפורה הלר, שי אביבי
 מוזיקה:  אהוד בנאי
 צילום:  גל רומבק יניב לינטון
 מדינה:  ישראל
 חברת הפקה:  בלוז הפקות בע"מ
 חברה מפיצה:  Go2Films
 הקרנת בכורה:  24 במאי 2024
 משך הקרנה:  93 דקות
 שפת הסרט:  עברית
 סוגה:  תיעודי באורך מלא
 מקום התרחשות:  ישראל 
 תקציב:  $280,000 (הערכה)
 דף הסרט ב־IMDb
 
"המעורר - רומן מכתבים בין סב לנכדו" הוא סרט תיעודי אוטוביוגרפי באורך מלא של הבמאי רנן שור. הסרט נבחר להקרנה בבכורה בינלאומית בפסטיבל דוקאביב ב-24 במאי 2024.
תקציר הסרט

"המעורר - סרט מכתבים בין סב לנכדו" הוא סרט מסע של הבמאי רנן שור בעקבות סבו, הרב אברהם הלר, דמות מרכזית בקרב על צפת במלחמת העצמאות.
בסרט המכתבים האפי, המתרחש בתקופה שבין בר המצווה של שור למות סבו, מתנהל דיאלוג בין השניים, כאשר במהלכו הסב דורש מנכדו שינטוש את דרכו כקולנוען צעיר, יחזור בתשובה, ויהיה לו בן ממשיך, בעוד שהנכד מתעקש שהקולנוע הוא ייעודו. כשהנכד לא נענה למשאלות סבו, מבקש הסב טרם מותו שיעשה עליו סרט.
בסוף הסרט, שור משנה את שמו וזהותו במשרד הפנים לרנן שור הלר, ויוצא לביים בסמטאות צפת את סצנת "המעורר", שכתב סבו בערוב ימיו.
במכתבים שבסרט נפרסים פרגמנטים מחייו העיתונאיים של שור ובהם: "כוח צביקה" (צביקה גרינגולד), "הקרב על עמק הבכא", עבודתו עם אורי זוהר על "הצילו את המציל", "חתונה בירושלים", "בלוז לחופש הגדול" והקמת בית הספר סם שפיגל לקולנוע ולטלוויזיה.